Η προκαλσιτονίνη ως δείκτης της σοβαρότητας της εμπύρετης ουρολοίμωξης στα παιδιά
Creators: name: Πρίντζα, Νικολέτα Γεωργίου
Publisher: name: Aristotle University of Thessaloniki
Year: 2007
Subjects: Προκαλσιτονίνη
Ουρολοίμωξη
Παιδιά
Procalcitonin
Urinary tract infection
Children

description: Η διάκριση μεταξύ οξείας πυελονεφρίτιδας και εμπύρετης ουρολοίμωξης, χωρίς συμμετοχή του νεφρικού παρεγχύματος είναι ιδιαίτερα σημαντική, καθώς η πυελονεφρίτιδα μπορεί να συνοδεύεται από σοβαρές επιπλοκές. Η παραπάνω διάκριση δεν είναι πάντα εύκολη. Ένας από τους νέους σχετικά δείκτες μικροβιακής λοίμωξης είναι η προκαλσιτονίνη. Σκοπός της μελέτης μας είναι να προσδιοριστεί η ευαισθησία και η ειδικότητα της προκαλσιτονίνης στην διάκριση μεταξύ οξείας πυελονεφρίτιδας και εμπύρετης ουρολοίμωξης, χωρίς συμμετοχή του νεφρικού παρεγχύματος. Η συμμετοχή του νεφρικού παρεγχύματος καθορίστηκε από τα ευρήματα στα σπινθηρογράφημα νεφρών το οποίο διενεργήθηκε σε όλα τα παιδιά μέσα στις πέντε πρώτες ημέρες από την έναρξη του πυρετού. Τα αποτελέσματα σχετικά με την ευαισθησία και την ειδικότητα της προκαλσιτονίνης συγκρίθηκαν με αυτά άλλων δεικτών λοίμωξης, όπως ο αριθμός των λευκών αιμοσφαιρίων, η ταχύτητα καθίζησης των ερυθρών αιμοσφαιρίων και η C- αντιδρώσα πρωτεΐνη. Στη μελέτη μας φάνηκε ότι από τους συνήθως χρησιμοποιούμενους δείκτες οξείας φάσης μίας λοίμωξης, δηλαδή τον αριθμό των λευκών αιμοσφαιρίων, την ΤΚΕ, την CRP και την PCT μόνο η CRP και η PCT ήταν στατιστικά σημαντικά αυξημένες στη ομάδα των παιδιών με παθολογικό 99mTc-DMSA οξείας φάσης (πυελονεφρίτιδα) σε σχέση με αυτά με φυσιολογικό (εμπύρετη ουρολοίμωξη, χωρίς συμμετοχή του νεφρικού παρεγχύματος). Επιπλέον η σύγκριση της CRP (p=0.001) και της PCT (p&lt;0.0001) στην ικανότητα πρόβλεψης της οξείας πυελονεφρίτιδας έδειξε ότι με όρια θετικότητας 0,5 και 0,8 ngr/ml για την προκαλσιτονίνη η ευαισθησία της ήταν 80% και 52% αντίστοιχα και η ειδικότητά της 90% και 96,7% αντίστοιχα. Η CRP με όρια θετικότητας 20 και 50 mg/l είχε υψηλότερη ευαισθησία, δηλαδή 85,7% και 66% αντίστοιχα αλλά η ειδικότητά της ήταν πολύ χαμηλή μόλις 45,1% και 41% αντίστοιχα. Επιπλέον η PCT με όρια θετικότητας 0,5 και 0,8ng/ml παρουσίαζε την υψηλότερη αρνητική προγνωστική αξία (NPV%) και θετική προγνωστική αξία (PPV%) αντίστοιχα.Φαίνεται επομένως ότι η PCT ως δείκτης φλεγμονής μπορεί να βοηθήσει σημαντικά στα παιδιά στην διάκριση μεταξύ της οξείας πυελονεφρίτιδας και της εμπύρετης ουρολοίμωξης, στην οποία δεν συμμετέχει το νεφρικό παρέγχυμα.
description: The distinction between acute pyelonephritis and febrile urinary tract infection without renal involvement is very important, as acute pyelonephritis may accompanied by severe consequences. However this distinction is not easy among children. Procalcitonin (PCT) is a relatively new marker of infection. The aim of this study was to determine the sensitivity and specificity of procalcitonin for the prediction of acute pyelonephritis. Acute renal involvement was evaluated with 99mTc-DMSA within 5 days after admission. The results regarding sensitivity and specificity of procalcitonin for the prediction of acute pyelonephritis were compared with those of other inflammatory markers as leukocytes count, erythrocyte sedimentation rate (ESR) and C-reactive protein (CRP).Among the inflammatory markers as leukocytes count, ESR , CRP and PCT, only CRP (p=0.001) and PCT (p&lt;0.0001) were significantly increased in acute pyelonephritis than in urinary tract infection without renal lesions. Moreover for the prediction of acute pyelonephritis procalcitonin with cut off levels of 0.5 and 0.8 ng/ml presented sensitivity 80% and 52% respectively and specificity 90% and 96.7% respectively; CRP measurements with cut off levels of 20 and 50 mg/l presented sensitivity 85.7% and 66% respectively and specificity 45.1% and 41% respectively. PCT with cut off levels of 0.5 and 0.8 ng/ml presented the higher negative predictive value (NPV%) και positive predictive value (PPV%) respectively. It seems that serum PCT levels may be sensitive and specific measure for early diagnosis of acute pyelonephritis.